Stanislav Gorkovenko

Stanislav Gorkovenko (vene keeles Станислав Константинович Горковенко; 30. jaanuar 1938 Bakuu – 26. november 2018 PeterburiВ Петербурге умер народный артист и дирижер Станислав Горковенко) oli Venemaa dirigent, 1978. aastast Solovjov-Sedoi nimelise Sümfooniaorkestri peadirigent.

Ta lõpetas Bakuu konservatooriumi koorijuhina ja Leningradi konservatooriumi orkestrijuhina. 

Aastatel 1967–1978 juhatas ta Leningradi Music Halli orkestrit ja Leningradi Muusikalise Komöödiateatri orkestrit. Alates 1978. aastast oli ta Solovjov-Sedoi nimelise Sümfooniaorkestri (praegu Peterburi Kuberneri Sümfooniaorkester) peadirigent ning tegi koostööd ka Leningradi Filharmoonia orkestriga. 

Tema dirigeerimisel on välja antud 75 vinüülplaati ja üle 50 CD-plaadi nii balleti- kui ka sümfoonilise muusikaga.

Filmistuudio Lenfilm ja plaadifirma Meloodia tellimusel osales ta enam kui 60 filmi muusika loomisel. Ta kirjutas ka romansse ja lasteoopereid. 

10. oktoobril 2018 esines Peterburi Kuberneri Sümfooniaorkester S. Gorkovenko juhatusel Tallinnas Vene Kultuurikeskuses kontserdiga "Armsaks saanud kinomuusika".

 Tunnustus 

 Vene NFSV teeneline kunstnik (1977)
 Vene NFSV rahvakunstnik (1986)
 Au orden (2008)

Viited

Kategooria:Venemaa dirigendid
Kategooria:Peterburi konservatooriumi vilistlased
Kategooria:Sündinud 1938
Kategooria:Surnud 2018